Pero III heredó a Frederico II de Hohenstaufen y con ixo a dirección d'o bando chibelín. Con a conquiesta de Secilia en 1282 s'encaró con a Casa d'Anchú, defensora d'os intreses d'o Papato en Italia y por tanto d'o bando güelfo. A guerra se desembolicó en o sud d'Italia, en o norte de Catalunya y en a muga con Navarra. Tien exito en os dos frents pero a costa de dar privilechios a los nobles como o Privilechio Cheneral, de gran importancia en a futura organización politica d'o reino.